GiliGold/VAD_KnessetCorpus huggingface dataset:
<נילי דיקמן חיון: אני חושבת שהחוק הבהיר היטב את גדר המחלוקת כאן.
<נילי דיקמן חיון: הם לא יכולים שלא לשתף פעולה.
אלי אלאלוף: היות ומשרד הביטחון סוף סוף תלוי במישהו אחר, לפעמים בנו, אנחנו יכולים להשתמש ביכולת ההשפעה שלנו עליו.
<נילי דיקמן חיון: בהחלט.
<נילי דיקמן חיון: עשיתם כברת דרך ארוכה במסגרת הזאת.
<נעה בן שבת: הנושא הבא הוא הסדרת ענף התמרוקים, תקנות התמרוקים שמחכים להם כבר זמן מה וגם הן הגיעו השבוע.
אלי אלאלוף: הן מופיעות באתר שלנו.
אלי אלאלוף: היות והיו הערות, ואתם יכולים לחזור עליהן, נציגי תעשיית התמרוקים, אם אתם רוצים, אנחנו נדון בהן ב-2 באוגוסט.
אלי אלאלוף: מראש אני מודיע שאנחנו ניקח בחשבון את כל הזמן הנדרש להיערכות של זה.
אלי אלאלוף: נדון בזה בצורה שקטה.
אלי אלאלוף: יש הרבה גורמים שמרגישים לא טוב עם השמועות על חוק התמרוקים, על תקנות התמרוקים, ואני מציע שכולם יירגעו.
אלי אלאלוף: נקיים כאן דיון ענייני, כרגיל, לטובת הציבור.
אלי אלאלוף: זאת קודם כל טובת הציבור.
אלי אלאלוף: אין לנו שום כוונה לפגוע באמצעות התקנות האלה בהיבט מסחרי.
אלי אלאלוף: אם מישהו רוצה להתייחס, בבקשה.
<חנה לאידרשניידר: התקנות עדיין לא פורסמו.
אלי אלאלוף: פורסמו.
<אתי שבתאי: הן באתר.
<אתי שבתאי: התקנות פורסמו באתר.
<חנה לאידרשניידר: אם מתקיים דיון בשבוע הבא, אנחנו רק יכולים להודות לחבר הכנסת אלי אלאלוף.
<נעה בן שבת: הנושא הבא.
<נעה בן שבת: נדמה לי שדיברנו על הפודיאטרים.
עבדאללה אבו מערוף: דיברנו על זה אבל לא עד הסוף.
<אתי שבתאי: הם התחייבו עד סוף אוגוסט להעביר את תקנות הפודיאטרים למשרד המשפטים.
אלי אלאלוף: משרד הבריאות, אתם התחייבתם להעביר עד סוף אוגוסט למשרד המשפטים?
אלי אלאלוף: אתם עומדים מאחורי ההודעה שלכם?
אלי אלאלוף: מה זמן ייקח למשרד המשפטים?
אלי אלאלוף: מרגע שתקבלו, כמה זמן ייקח לכם?
<טלי שטיין: זה גם תלוי באנשים אחרים.
אלי אלאלוף: זה המשרד היחיד שלא אוהב זמן.
<טלי שטיין: זה לא שאנחנו לא אוהבים זמן אלא פשוט תלויים בעוד אנשים.
<טלי שטיין: אני מקווה שבקרוב מאוד.
אלי אלאלוף: מה זה קרוב?
אלי אלאלוף: זה לא מועד.
אלי אלאלוף: משפטים זה משהו מדויק, לא?
אלי אלאלוף: כך אשתי אומרת.
אלי אלאלוף: יש לי נוסחה מאוד פשוטה.
אלי אלאלוף: אם אתם לא מוכנים תוך שלושה חודשים מיום שקיבלתם את התקנות, אתם חייבים לדווח לנו בכתב.
<טלי שטיין: אני מקבלת.
אלי אלאלוף: זה לא אומר שתחכו לשלושה חודשים.
אלי אלאלוף: יש כאן אנשים שזקוקים וממתינים הרבה שנים להסדרת הנושא הזה.
<טלי שטיין: אנחנו נשתדל הרבה לפני זה.
אלי אלאלוף: מחכים לכם בעניין הזה.
<נעה בן שבת: נושא נוסף הוא חוק ציוד רפואי.
<נעה בן שבת: אנחנו מדברים על חוק שנחקק בשנת 2012 ותוקפו מותנה בתקנות מכיוון שצריכים לקבוע את כל ההסדרים על פיו.
<נעה בן שבת: מאז ועד היום לא הגיעו התקנות לוועדה ולמעשה החוק הוא אות מתה בספר החוקים.
אלי אלאלוף: אני רוצה שמדובר בעיקר בציוד לשימוש יום יומי.
אלי אלאלוף: זאת אומרת, שהיום משתמשים בציוד בלי סידור חוקי.
<נעה בן שבת: יש כמובן יחידה שעוסקת בכך ומאשרת, אבל בסיס ההסדרה של כל הנושא בנהלים.
אלי אלאלוף: תוך שלושה חודשים, או נקבל מכתב או נקיים דיון.
<נילי דיקמן חיון: קודם כל, אכן, כפי שהיועצת המשפטית העירה, הנושא היום מוסדר במסגרת נהלים פנימיים של המשרד ויש הליך של רישום של ציוד רפואי בפנקס אלא שזה לא מגובה באיזושהי הסדרה משפטית.
<נילי דיקמן חיון: נכון, החוק הזה עומד וצריך להיכנס לתוקף.
<נילי דיקמן חיון: אני רוצה לציין שסוג מסוים של תקנות כן פורסמו כבר ונחקקו אבל הסוג הנוסף של תקנות שצריכות להיתקן עבור כניסה לתוקף עדיין תקועות.
<נילי דיקמן חיון: יש החלטת ממשלה שמחייבת את משרד הבריאות לסיים את התהליך עד ינואר 2018 ואנחנו עובדים לפי החלטת הממשלה הזאת.
<נילי דיקמן חיון: לכן אני מעריכה שהנושא יובא אליכם במושב החורף והתקנות יונחו בפני הוועדה כדי לעמוד בלוח הזמנים הזה של החלטת הממשלה.
אלי אלאלוף: לפי כללי המשחק, שלושה חודשים בלי תקנות, דוח בכתב.
אלי אלאלוף: תוך שישה חודשים, אין ברירה, מביאים את מה שיש בתקנות.
אלי אלאלוף: או יש פרוצדורה שאתם מכירים אותה – תבטלו.
אלי אלאלוף: תעשו שינוי חוק שלא צריך תקנות ואז החוק יתקיים לפי מה שיש בו כרגע.
<שמואל סין הרשקו: אגודת טכנאי השיניים.
<שמואל סין הרשקו: נכון להיום לא כל הציוד עובר דרך אמ"ר.
<שמואל סין הרשקו: יש הרבה ציוד שלא עובר דרך אמ"ר.
אלי אלאלוף: תסביר לי מה זה אמ"ר.
<שמואל סין הרשקו: אגף במשרד הבריאות.
<נילי דיקמן חיון: אגף לאביזרים ומכשירים רפואיים.
<שמואל סין הרשקו: לא הכול נרשם שם ודברים מוברחים לארץ והמכס לא אוכף.
<שמואל סין הרשקו: מגיעים חומרים שהם לא תקניים ונכנסים לפה של החולים.
אלי אלאלוף: זה אומר שזה דחוף.
<נילי דיקמן חיון: אני רק יכולה להסכים.
<נעה בן שבת: אתם כבר עובדים על התקנות?
<נילי דיקמן חיון: כבר עבדו עליהן.
<נילי דיקמן חיון: יש טיוטה שנעשתה עליה הרבה עבודה.
<נילי דיקמן חיון: היא לא הבשילה עד הסוף וכעת יש עבודה מחודשת וניסיון לגשר על הפערים.
<נילי דיקמן חיון: בסופו של דבר היו מחלוקות שלא הצליחו לגשר עליהן שהן אלו שמנעו את המשך התיקון ולא כל כך ההסדר המשפטי שקבוע בתיקון עצמו.
עבדאללה אבו מערוף: אני חושב שבעניין הזה אין להתפשר.
עבדאללה אבו מערוף: אני חושב ש-שישה חודשים, זה זמן רב.
עבדאללה אבו מערוף: כפי שנאמר כאן, אני חושב שצריך כמה שאפשר יותר מוקדם ודחוף לדון בתקנות.
<נעה בן שבת: למרות שמחכים לתקנות האלה כבר קרוב לחמש שנים.
עבדאללה אבו מערוף: מחכים.
עבדאללה אבו מערוף: אז לחכות עוד חצי שנה ויותר?
<נילי דיקמן חיון: עוד שלושה חודשים, זה מביא אותנו למושב החורף.
אלי אלאלוף: אתם תעבירו את זה עד מושב החורף?
<נילי דיקמן חיון: אנחנו עושים מאמץ.
<שמואל סין הרשקו: אני מקווה שגם אותנו יזמינו לדיונים לפני הנוסח הסופי של התקנות ולפני ההגעה לוועדה.
<נעה בן שבת: הוועדה מתכנסת בדרך כלל כשיש תקנות.
<שמואל סין הרשקו: אני מדבר על הדיונים הפנימיים שמשרד הבריאות אמור לקיים.
<שמואל סין הרשקו: היה דיון כאן בוועדה במאי 2014 ולאחר מכן ישבנו עם נילי.
<שמואל סין הרשקו: מאז כל הנושא תקוע.
אלי אלאלוף: יש לי תירוץ אחד.
אלי אלאלוף: אני בשנת 2014 עוד לא הייתי חבר כנסת.
<שמואל סין הרשקו: אני יודע.
<נעה בן שבת: אתה מדבר על התייעצות?
<שמואל סין הרשקו: אנחנו הגשנו הערות והשגות.
<שמואל סין הרשקו: הגשנו את זה גם לוועדה.
אלי אלאלוף: אני באמת ממליץ שתעשו סבב נוסף עם בעלי העניין שמוכנים לעזור לנו בכתיבת התקנות.
אלי אלאלוף: הם יעשו זאת.
<שמואל סין הרשקו: תודה.
<דורון יהודה: יושב ראש ארגון נכי הפוליו בישראל.
<דורון יהודה: אנחנו העברנו את חוק הפוליו, מתן פיצויים לנפגעי הפוליו, בשנת 2007.
<דורון יהודה: היו אמורים להתקין תקנות לגבי הנושא של טיפולים וציוד עזר לנכי הפוליו.
<דורון יהודה: אני רוצה לומר שעד היום, בכל המכתבים שפנינו למשרד הבריאות, אין תקנות לגבי הנושאים שלנו.
<דורון יהודה: זה פוגע בנכים.
<דורון יהודה: הנכים היום סובלים מטראומה נוספת שנקראת פוסט פוליו שפוגעת באברים נוספים וגורמת לבצקות ברגליים וכאשר הנכה מבקש בעגלה רגל מתרוממת כך שהנפיחות תרד והכאב האיום יורד – ואני יכול להראות דוגמאות אצל אנשים שנמצאים כאן – לא מקבלים כי אין תקנות.
<דורון יהודה: במשרד הבריאות עושים מה שהם רוצים.
<דורון יהודה: אנחנו מבקשים מהוועדה לקבוע שחייבים להתקין תקנות לגבי ציבור נכי הפוליו.
<נעה בן שבת: החקיקה עברה ב-2007.
<נעה בן שבת: הנושא הזה לא היה ברשימת הנושאים.
<נעה בן שבת: אני מבינה שהוועדה פנתה אתמול למשרד הבריאות כדי לקבל התייחסות לנושא הזה.
<נעה בן שבת: אני לא יודעת אם יש כבר התייחסות של משרד הבריאות.
<נילי דיקמן חיון: יש התייחסות ראשונית.
<נילי דיקמן חיון: אנחנו יכולים להגיד שאכן בנושא הזה נעשתה עבודה.
<נילי דיקמן חיון: יש טיוטה של תקנות שהעבודה עליה הושלמה כבר בשנת 2011, נוסח של משרד המשפטים.
<נילי דיקמן חיון: הכול היה במקום אבל התקנות מותנות בקבלת הסכמה של שר האוצר.
<נילי דיקמן חיון: התקנות הועברו להסכמת שר האוצר ואני רואה שאנשי האוצר לא נמצאים כאן.
<נילי דיקמן חיון: לא ניתנה הסכמה.
<נילי דיקמן חיון: הפנייה נעשתה לכמה שרי אוצר.
<נילי דיקמן חיון: זאת אומרת, לא לשר האוצר בשנת 2011 בלבד.
<נילי דיקמן חיון: כרגע אני יכולה לכוון את הוועדה לכך שהבעיה לא נעוצה בהיבט המשפטי של התקנת התקנות אלא כמובן בשיקולים של תקציב.
<נעה בן שבת: השאלה אם חידשתם את הפנייה גם בכנסת הנוכחית.
<נילי דיקמן חיון: אני יכולה להתחייב בשם משרד הבריאות לשלוח תזכורת כעת, לאחר הדיון הזה, ולקבל עמדה, בין אם יש הסכמה או אם אין הסכמה – מדוע היא לא ניתנה.
אלי אלאלוף: אני מבקש להיות מעודכן באופן אישי.
אלי אלאלוף: תעשו את הפנייה לשר האוצר מחדש עם העתק לוועדה.
אלי אלאלוף: אני בעצמי אעשה מעקב אחרי החלטת האוצר.
<דורון יהודה: הרבה מציבור נכי הפוליו הולכים לעולמם.
<דורון יהודה: זאת מחלה בה לאט לאט עוד מעט לא יישארו נכים.
<דורון יהודה: תוחלת החיים של הנכים היא קצרה מאוד.
<דורון יהודה: הסבל שהם סובלים הוא עצום.
<דורון יהודה: חייבים לסיים את זה מהר כדי שהנכים לא ימשיכו לסבול.
<דורון יהודה: אני מדבר אתכם על כאבים איומים.
<דורון יהודה: אנשים לוקחים כבר קנאביס כדי להתמודד מול בעיה שמשרד הבריאות היה צריך לפתור אותה גם ללא החקיקה.
אלי אלאלוף: אתם שמים לב שאנחנו גם במשרדים אחרים ירדנו לחוקים שממתינים לתקנות גם עשר שנים ויותר.
<שמחה בניטה: זה לא בסדר שכך המדינה מתנהלת.
אלי אלאלוף: אנחנו עושים דבר שלא נעשה לפני כן.
<שמחה בניטה: אנחנו מודים לך ומעריכים אותך.
אלי אלאלוף: פעמיים בשנה נעשה מעקב אחרי התקנות.
אלי אלאלוף: כל מי שהתחייב, חייב לספק את התקנות במיוחד שהוא לא מספק נייר אלא מספק פתרונות לאנשים שסובלים וזאת המטרה שלנו ואנחנו נמשיך בה.
<שמחה בניטה: הם נלחמים אתנו.
אלי אלאלוף: אני אגלה לכם סוד.
אלי אלאלוף: הכנסת, יושב ראש הכנסת והמנכ"ל שלו, אתמול ביקשו מאתנו לבוא לדווח על דברים מסוג זה.
אלי אלאלוף: אף ועדה לא עשתה את זה.
אלי אלאלוף: זאת פעם ראשונה.
אלי אלאלוף: אנחנו לקחנו את התפקיד שלנו ברצינות וגם אמרנו את זה אתמול במליאה, שאנחנו גם אחראים על פיקוח וביצוע הממשלה בדברים האלה.
<שמחה בניטה: אני גאה בך.
<שמחה בניטה: באמת תודה רבה לך.
אלי אלאלוף: אנחנו נתמודד ונעשה מעקב.
אלי אלאלוף: אני סומך עליכם שלא תוותרו לי.
<נעה בן שבת: קיבלנו אתמול עוד פנייה, במהלך הדיון, לגבי תקנות דיור מוגן.
<נעה בן שבת: התקנות האלה, יש כמה סטים של תקנות כאשר אחד מהם גם דורש אישור של משרד הבריאות, מעורבות של משרד הבריאות.
<נעה בן שבת: ביקשנו לברר את עמדת משרד הבריאות.
<נעה בן שבת: הם השיבו שהסמכות היא לא שלהם אלא בסמכות של שר הרווחה ורק התקיימה אתם התייעצות.
<נעה בן שבת: הם טענו שההערות הועברו זה מכבר.
<נעה בן שבת: אני מבינה שלמעשה משרד הרווחה סיים את חובת ההתייעצות.
<רות פרמינגר: בנושא הדיור המוגן.
<רות פרמינגר: קודם כל, זה היה נכון, התשובה שלכם, של משרד הבריאות, לפני מספר חודשים כי היו ישיבות אצלכם במשרד עם משרד הרווחה ובסופו של יום, כאשר כולם כבר חשבו שאנחנו סיימנו את התקנות, עורכת הדין מיכל גולדברג הטילה וטו ואמרה שהיא לא מאשרת ועוד פעם מפברואר אנחנו בפינג פונג וזה לא קרה.
<רות פרמינגר: אין הסכמה שלכם.
<נילי דיקמן חיון: אני לא בטוחה שזה מצב הדברים.
<נילי דיקמן חיון: זאת אומרת, הנושא נבדק אתמול.
אלי אלאלוף: את מומחית לנושא רוקחות?
<נילי דיקמן חיון: אני רק מייצגת את המשרד.
<נילי דיקמן חיון: שוב, אני מוסרת את מה שנמסר לי.
<נילי דיקמן חיון: יכול להיות שהיו התנגדויות פנימיות אבל בסופו של דבר יש החלטה של המשרד.
<נילי דיקמן חיון: התייעצות זו החלטה של ההנהלה.
<נילי דיקמן חיון: אני אברר את זה.
<נילי דיקמן חיון: אם יש איזשהו שובל פתוח בנושא הזה שלא נתנו את ההסכמה שלנו, אני אברר.
<נילי דיקמן חיון: אני גם חייבת לומר שהתייעצות היא לא הסכמה.
<נילי דיקמן חיון: זאת אומרת, אנחנו יכולים אולי להעיר הערות שלא מתקבלות.
<רות פרמינגר: אתם עוצמתיים וזה לא התקדם בגלל לזה.
<נעה בן שבת: למעשה היא אומרת שקוימה חובת ההיוועצות וזה מה שנדרש מבחינת הסמכות להתקין תקנות.
<רות פרמינגר: הם לא הסכימו לסעיף בנושא של סיעוד וכך זה עומד.
<רות פרמינגר: הם כנראה לא מסכימים לאשר את התהליך הזה.
<נעה בן שבת: למעשה הם לא צריכים.
<נעה בן שבת: ברגע שהם מאשרים, קוימה חובת היוועצות, הם אומרים שהם סיימו את חלקם, קיימו היוועצות, הם כמובן ירצו שיקבלו את עמדתם אבל הם לא יכולים לחייב את זה.
<רות פרמינגר: אדוני, עוד שאלה אחת בבקשה.
אלי אלאלוף: לפי מה שמסבירים לי, האחריות על משרד העבודה והרווחה.
אלי אלאלוף: הוא צריך להתייעץ עם משרד הבריאות.
אלי אלאלוף: אנחנו נעביר את הפנייה למשרד העבודה.
אלי אלאלוף: אל תשכחו שסיימנו את החוק רק לפני שבוע, אם אני לא טועה.
<נעה בן שבת: את התיקון.
<רות פרמינגר: אני מבקשת לשאול עוד שאלה אחת, אדוני, ואני חוזרת רגע לנושא הפוליו בכובע של הנכים.
<רות פרמינגר: אם חוק עבר, האם יכול משרד ממשלתי לבוא ולומר שתקנות תלויות בתקציב ולכן הוא לא יתקן תקנה?
<רות פרמינגר: הוא לא היה צריך לומר את זה במועד החקיקה של החוק?
<נילי דיקמן חיון: אני לא יודעת מה עמדת משרד האוצר נכון להיום.
<נילי דיקמן חיון: אני לא יודעת אם זה מה שהוא יגיד.
<נילי דיקמן חיון: אני רק יכולה לומר שזה תקוע בנושאים האלה ולא בנושאים המקצועיים של משרד הבריאות.
אלי אלאלוף: אין לי תשובה מובהקת למה שאת אומרת אבל לעומת זאת, אם משהו תקוע באחד המשרדים, מי שהזמין את חוות הדעת של אותו משרד, זאת הוועדה הזאת.
אלי אלאלוף: תעדכנו אותנו.
אלי אלאלוף: תאמרו לנו היכן זה תקוע ואז אנחנו נחפש בדרכים שלנו כדי לבוא, להשפיע, לשנות או לתקן.
אלי אלאלוף: נעשה.
אלי אלאלוף: אם אנחנו לא יודעים שזה תקוע בפינה כלשהי במשרדים, אי אפשר להתמודד.
אלי אלאלוף: תעדכנו את הוועדה.
אלי אלאלוף: תפקידנו הוא לעשות מעקב אבל אם לא יודעים היכן זה תקוע, זה חסר.
<דורון יהודה: תודה אדוני.
<שמחה בניטה: אנחנו ממש מודים לך, אדוני.
אלי אלאלוף: לנו כוועדה, יש לנו שלושה תפקידים: חקיקה, מעקב אחרי ביצוע הממשלה את החוקים שחוקקנו ולקיים דיון ציבורי, ואתם יודעים שאנחנו נעשה את זה.
<נעה בן שבת: אדוני, לדעתי עברנו על רשימת הנושאים.
<נעה בן שבת: גם בישיבה הקודמת וגם בישיבה הנוכחית מתברר שבחלק מהנושאים אנחנו מחכים לדיווחים אבל לפחות עכשיו אנחנו יודעים מתי צפויים להגיע הדיווחים ומתי אנחנו מצפים למועדי הגעה של התקנות.
אלי אלאלוף: אני באמת מבקש שיתוף פעולה מהמשרדים.
אלי אלאלוף: במידה ואתם נתקעים, תעדכנו אותנו.
איתן גינזבורג: בוקר טוב לחברי הוועדה.
איתן גינזבורג: אני מתכבד לפתוח את ישיבת ועדת העבודה, הרווחה והבריאות של הכנסת.
איתן גינזבורג: סדר-היום: בחירת יושב-ראש קבוע לוועדה.
איתן גינזבורג: בהתאם להוראות 106(א)(1) לתקנון הכנסת, הוועדה תבחר יושב-ראש מבין חבריה, לפי המלצת ועדת הכנסת.
איתן גינזבורג: הוועדה המסדרת החליטה להמליץ לוועדה לבחור בחבר הכנסת חיים כץ כיושב-ראש הוועדה.
איתן גינזבורג: עכשיו, זו לא בחירה תמוהה; זו בחירה כמעט טבעית לאור העובדה שחיים חי את הנושא הזה כבר הרבה מאוד שנים הן כיושב-ראש ועדה לשעבר, הן כשר העבודה והרווחה והן כמי שעסק כל חייו בנושאים החברתיים גם בהסתדרות וגם במקומות אחרים.
איתן גינזבורג: לכן נראה לי שזו בחירה שהיה עליה קונסנסוס במובן מסוים.
איתן גינזבורג: והחזרה שלך לתפקיד יושב-ראש הוועדה ברור לי שתהיה מאוד מאוד משמעותית גם בעבור האזרחים שהם תמיד בראש מעייניך וגם בעבור העבודה התקינה של הכנסת.
איתן גינזבורג: אני מעלה להצבעה את בחירתו של חבר הכנסת חיים כץ ליושב-ראש הוועדה.
איתן גינזבורג: פה-אחד, לדעתי.
איתן גינזבורג: אני מברך אותך, אדוני, על היבחרך.
איתן גינזבורג: זה עובר אליך.
איתן גינזבורג: אתה תופס את כיסא היושב-ראש.
חיים כץ: רציתי לשאול אותך: איך המתכונת?
אוסאמה סעדי: כאילו שאתה לא יודע.
אוסאמה סעדי: פעם הראשונה.
אוסאמה סעדי: היית חייב.
איתן גינזבורג: נבחרת כיושב-ראש, ומאותו רגע אתה בעל הבית.
יריב לוין: בוקר טוב ליושב-ראש החדש, הנרגש, חסר הניסיון, שנכנס ככה בשערי האולם הזה, חיים כץ.
יריב לוין: יש לי הרגשה שתיהנה מהתפקיד.
יריב לוין: אומרים שקודמך פה – היה פה מישהו שכיהן פה לא מעט שנים ועשה פה עבודה מעמיקה ויסודית ומשפיעה וגם ניהנה מהתפקיד הזה.
יריב לוין: אני מניח שמה שחל עליו יחול עליך.
יריב לוין: אבל בנימה קצת יותר רצינית, אני חושב שוועדת העבודה, הרווחה והבריאות זכתה היום - -
חיים כץ: זו הפנסיה הוותיקה.
יריב לוין: זו הפנסיה, נכון.
יריב לוין: - - זכתה היום ביושב-ראש עוצמתי שהוביל את הוועדה הזאת לאורך שנים להישגים חסרי תקדים לא רק בנפח העבודה העצום שהיה כאן בהעברה של, נדמה לי - -
חיים כץ: 180 חוקים בקריאה שנייה ושלישית.
יריב לוין: - - כמעט 200 חוקים בתקופת הכהונה שלך פה.
יריב לוין: אבל זה לא רק ההיקף, אלא גם התוכן.
יריב לוין: הנגיעה בנושאים ברמה הכי פרטנית, הכי מעמיקה בדברים שנוגעים לכל אזרח מאזרחי מדינת ישראל, במקומות הכי כאובים והכי רגישים.
יריב לוין: ואני חושב שהפעם אתה מגיע לכאן גם עם הניסיון שצברת כשר העבודה, הרווחה והשירותים החברתיים; כלומר, גם עם הכרות מלאה, מעמיקה של כיצד הדברים נראים מזווית הראייה של הממשלה ושל העבודה בתחומים האלה כשר.
יריב לוין: ולכן אני חושב שהצירוף הזה של הניסיון העצום, המחויבות העמוקה באמת – הנושא הזה הרי באמת בוער בעצמותיך – והפרספקטיבה הנוספת הזאת שאתה מביא כשר – אני לא חושב שיש איזשהו תקדים ליושב-ראש ועדה שמגיע עם מטען כזה לתפקיד שלו.
יריב לוין: אני בטוח שהקדנציה הזאת, למרות שהרף שכבר ישנו כאן הוא רף מאוד גבוה, תהיה קדנציה של שיאים חדשים של דאגה לאנשים בתקופה הנוכחית, המורכבת, הלא פשוטה, שרבים מאזרחי ישראל חווים.
יריב לוין: אז, חיים, אני באמת רוצה לאחל לך הצלחה גדולה.
יריב לוין: ונתברך בעשייתך, ובכלל בכל העשייה של כל מי ששותף כאן לעבודת הוועדה.
חיים כץ: איך המתכונת עכשיו – אני מדבר או הם מדברים?
איתן גינזבורג: עכשיו אתה היושב-ראש, ואתה תדבר.
יריב לוין: יש סיכוי שאתה תדבר, כי אנחנו פשוט מוכרחים להמשיך.
איתן גינזבורג: אנחנו צריכים להמשיך לעוד ועדות.
חיים כץ: טוב, אם אני אדבר, אז אני אדבר.
חיים כץ: כשהחלטתי שאני לא הולך להיות יותר שר בכנסת העשרים-ושלוש היה ברור לי שאם אני רוצה לעשות משהו בכנסת ולתרום לאוכלוסיות המוחלשות במדינת ישראל, אני חייב לחזור לשולחן ועדת העבודה והרווחה.
חיים כץ: פניתי ליריב.
: ספרי לי על זה.
חיים כץ: והוועדה הזאת היא לכל התקופה.
חיים כץ: היא לא מפוצלת ולא לקחו ממנה כלום.
חיים כץ: ואני שמח לחזור.
חיים כץ: אני שמח לחזור לפה ולמצוא פה את רוב הצוות שהיה.
חיים כץ: יש מנהלת ועדה חדשה, ענת, במקום וילמה המיתולוגית.
ירדנה מלר-הורוביץ: כבר לא חדשה.
חיים כץ: היא חדשה.
איתן גינזבורג: בשבילו היא חדשה.
חיים כץ: בשבילי היא חדשה.
חיים כץ: ואני גם אשם לא קטן שהיא בתפקידה.
חיים כץ: כי היא ראויה.
חיים כץ: פה אנחנו עושים דברים ראויים.
חיים כץ: אין פה שום דבר שבא בקטע מפלגתי: אני בדעה כזאת.
חיים כץ: פה בוועדה אין דברים כאלה.
חיים כץ: ושמחתי לראות את נעה בן שבת.
חיים כץ: היא יועצת משפטית לעילא ולעילא.
חיים כץ: ואת הצוות.
חיים כץ: ואת מעיין.
חיים כץ: את אתי לא ראיתי היום בבוקר.
חיים כץ: יש כאלה שאני לא מכיר.
חיים כץ: בוועדה הזאת, בשביל החדשים, אנחנו חוקקנו 180 חוקים בכנסת בקריאה השנייה והשלישית.
חיים כץ: אנחנו נגענו בכל המגוון האפשרי של האוכלוסיות במדינת ישראל.
חיים כץ: אם נשות צה"ל יכולות להתחתן ולקבל גמלה – חוק שחיכה 62 שנה פה בוועדה.
חיים כץ: אם יתומים משני הורים מפעולות איבה מקבלים קצבאות – פה בוועדה.
חיים כץ: אם לגמלאים של צה"ל שינוי את שיטת ההצמדה – פה בוועדה.
חיים כץ: אם אי-אפשר לנצל עובדי קבלן – פה בוועדה.
חיים כץ: הלכנו למספר חוקים דרקוניים.
חיים כץ: היה חשוב לנו לנסות ולשפר את איכות החיים של האזרחים.
חיים כץ: הפקידים הממשלתיים לא אהבו לבוא לפה בדרך כלל.
חיים כץ: כי אנחנו בזמן שאול של ארבע שנים.
חיים כץ: ובזמן השאול הזה, אם אנחנו לא מגיעים למטרות, אז לא עשינו כלום.
חיים כץ: זה שחור-לבן.
חיים כץ: כי אם העברתי חוק בקריאה ראשונה, ואחר כך צריך להיות עליו רציפות; או אם כתבו תקנות ואנחנו לא סובלים את זה – אז לא עשינו כלום.
חיים כץ: אני כשר העבודה והרווחה הכנסתי יד לבוץ: אחרי 70 שנים למגר את תאונות העבודה.
חיים כץ: וכתבנו תקנות, והלכנו למהלכים, ואני בטוח שהשנה הזאת תאונות העבודה ונפילות מהבניין ירדו דרמטית.
חיים כץ: כולם בטלוויזיה הלוא מצפים, אנחנו גם אנשים פוליטיים ורצים קצת לתקשורת – שאם אנחנו כותבים משהו, אז עשינו משהו מחר בבוקר.
חיים כץ: תרבות לא משנים בשעה.
חיים כץ: ופה, בוועדה הזאת, אני רוצה להגיד במה אני מתכונן לגעת.
חיים כץ: הגדרתי לעצמי מספר מטרות: להעלות את ציבור הגמלאים מקבלי הבטחת הכנסה.
חיים כץ: יש במדינת ישראל 194,000 גמלאים, אזרחים ותיקים, גמלאים וגמלאיות, שמקבלים הבטחת הכנסה ונמצאים מתחת לקו העוני.
חיים כץ: ב-1.5 מיליארד שקלים לא יהיה אף גמלאי אחד מתחת לקו העוני.
חיים כץ: אני לא מדבר על עומק העוני.
חיים כץ: אבל לפי דוחות ה-OECD, אם אנחנו מעלים אותם מעל קו העוני, 194,000 איש, ואנחנו יודעים שאף אזרח ותיק לא יכול להיכנס ולרדת מתחת לקו העוני – מטרה.
חיים כץ: גמלאי מבטחים – ב-2003 המדינה הלאימה את קרנות הפנסיה.
חיים כץ: היום יש כ-400,000 גמלאים שכל הזמן מאוימים, כל ארבעה חודשים, שיפגעו להם בפנסיה.
חיים כץ: אני מקווה שעד סוף השנה הזאת, עד סוף 2020, אנחנו נסיר מהם את האיום הזה.
חיים כץ: אני יודע שמה שאני – אני לא נכנס לפרטים עכשיו – אבל אני יודע שאת מה שאני הולך לעשות לא יאהבו את זה.
חיים כץ: אבל אני לא באתי לפה לעבוד בשביל שיאהבו את זה.
חיים כץ: אבל מה שאנחנו נעשה יהיה צודק.
חיים כץ: אנחנו נצטרך לדחוף שיעשו תקנות על מנת למנוע ולצמצם את תאונות העבודה והנפילות.
חיים כץ: כשנכנסתי לתפקיד השר קראתי למנהלים ואמרתי להם: למה אין תקנות?
חיים כץ: אמרו לי: תראה, אנחנו כותבים.
חיים כץ: אמרתי: כמה תקנות אתם רוצים לכתוב?
חיים כץ: אמרו לי: 100.
חיים כץ: אמרתי: נראה לכם שזה סביר?
חיים כץ: אתם תכתבו מעל ל-100 תקנות, אנחנו נדון על זה שנה וחצי – נאשר אחד.
חיים כץ: כל חודש תגישו שלוש – כל חודש נאשר שתיים.
חיים כץ: תתחילו במה שחשוב, ונקבע לנו מסגרת.
חיים כץ: 40, 41, 42 אנשים שנופלים למותם כל שנה זה הרבה יותר מדי.
חיים כץ: ביטוח הלאומי על תאונות העבודה, בנפילות בתאונות עבודה, משלם כ-300 מיליון שקלים – הרבה יותר מדי.
חיים כץ: אני רוצה לגמור את זה.
חיים כץ: אני רוצה שהוועדה תיגע בתופעה של האלימות במשפחה, נשים וילדים.
חיים כץ: הקצנו לזה כסף.
חיים כץ: אני שומע עכשיו בתקשורת: הקצו 250.
חיים כץ: אני הייתי שר.
חיים כץ: אני נאבקתי.
חיים כץ: זה שאתה מביא כסף, זה שאתה מסכם על כסף, זה כמו יריב שעשה את ההסכם הקואליציוני.
חיים כץ: להגיע להסכמות לוקח שעה.
חיים כץ: להפוך הסכמה להסכם – זאת תורה.
חיים כץ: זה שהגעת להסכמות – הגעת להסכמות.
חיים כץ: זה שאתה לא מקבל את הכסף – אתה לא מקבל את הכסף.
חיים כץ: כי כל כסף שאתה לא מקבל חוזר לאוצר.
חיים כץ: והמטרה של האוצר היא לא לתת לך את הכסף.
חיים כץ: וכל חודש שהיא הרוויחה – אז הרוויחה, והיא לא נותנת להסיט כספים מסעיף זה לסעיף אחר.
חיים כץ: ואנחנו נצטרך לטפל בניין הזה.
חיים כץ: אני רוצה להיכנס לגירעון בקופות החולים.
חיים כץ: האוכלוסייה שלנו גדלה בסדר גודל של 2.5%-2.6% לשנה.
חיים כץ: בקפיטציה בקופות החולים אנחנו מקבלים 1.9.
חיים כץ: יש לנו 0.7 גירעון תחילתי.
חיים כץ: על 40 מיליארד שקלים זה 280 מיליון שקלים.
חיים כץ: כשאני מתחיל בגירעון של 280 מיליון שקלים – ואני לא נכנס לקטע של אזרחים ותיקים, כמה העלויות שלהם, כמה אשפוזים, ואני לא נכנס לקורונה; אנחנו לא נכנס לפה בקורונה.
חיים כץ: יש ועדת קורונה.
חיים כץ: היא תתעסק בקורונה.
חיים כץ: אנחנו לא נפלוש לשום נושא של ועדה אחרת.
חיים כץ: יחד עם זה, אנחנו לא ניתן, אדוני יושב-ראש הכנסת, לאף ועדה, לאף ועדה, לקחת נושאים שלנו.
חיים כץ: זאת אומרת, מפעלים במשבר – זה עבודה, זה לא ועדת הכנסת.
חיים כץ: אל על במשבר – זה לא ועדת הכספים.
חיים כץ: חברות בסגירה – זה לא ועדת הכספים.
חיים כץ: זה ועדת העבודה והרווחה.
חיים כץ: וסדר צריך להיעשות.
חיים כץ: ואני מקווה שלא נצטרך לבוא אליך הרבה ולהתווכח שם ולריב שם.
חיים כץ: כי אנחנו בוועדה הזאת – אני מסתכל על האנשים, אני רואה את היכולות, אני מכיר את הצוות, אני מכיר את הצוות המקצועי – אנחנו יכולים לטפל.
חיים כץ: וגם כשאתם דנים בקטע של חוק ההסדרים – יריב, אליך – כשאתם דנים בקטע של חוק ההסדרים, אני מאוד רוצה לקוות שהוא יהיה מצומצם.
חיים כץ: יחד עם זה, כל מה שנוגע לוועדה הזאת – יעבור לפה.
חיים כץ: ומה שאני מדבר עליו עכשיו זה הביטוח הלאומי.
יריב לוין: אני חושש שהתקציב יהיה מצומצם וחוק ההסדרים יהיה גדול.
יריב לוין: זה יהיה לנו אתגר מרכזי.
חיים כץ: תקשיב, אני לא רוצה להיות חבר קואליציה שמצביע נגדו.
חיים כץ: הביטוח הלאומי, הגירעון בביטוח הלאומי, ההתנהלות של הביטוח הלאומי, כל נושא הביטוח הלאומי הוא חלק אינטגרלי של ועדת העבודה והרווחה.
חיים כץ: ואני לא רואה ואני לא חושב ששום וועדה – כמה שזה יהיה מעניין, סקסי בלשון החבר'ה, והם ירצו להתעסק – אנחנו לא ניתן שייתנו.
חיים כץ: דבר אחד אני יכול להבטיח לך: שאנחנו נהיה מוכנים לעבוד, נשקיע שעות, ביושר ובהגינות.
חיים כץ: ואם נצטרך, נשתמש ביועצים ובמומחים, וביחידת המחקר של הכנסת.
חיים כץ: ואנחנו לא נמשוך דברים.
חיים כץ: אנחנו נגע בנושא – נקדם אותו.
חיים כץ: נגע בנושא – נסיים אותו.
חיים כץ: לא נמשוך דברים.
חיים כץ: אז אני מודה לכם על האמון שנתתם לי.
ירדנה מלר-הורוביץ: בהצלחה רבה.
חיים כץ: אני מקווה שאני לא אאכזב אתכם.
חיים כץ: הוועדה הזאת הייתה ועדה מגובשת לא רק בעבודה שלה, בנושאים של הוועדה.
חיים כץ: היא הגיעה לגיבוש כזה שזה התבטא בבחירות לנשיא כשהצבענו לרובי ריבלין כל חברי הוועדה מכל מפלגות הבית.
חיים כץ: גם אם המפלגות שלהם, גם אם המפלגות שלהם החליטו כהחלטה מפלגתית לא לתמוך ברובי ריבלין, כולם חתמו לו: אילן גילאון, ושלי יחימוביץ', וליצמן, ואני, וכל אלה שישבו פה – ובכוונה אמרתי שמות – וכולם חתמו, כי העבודה המשותפת והביחד יוצרים אמון בין החברים שזה מתבטא אחר כך הרבה-הרבה מעבר לדיון שמתבצע כאן.
אופיר סופר: אדוני היושב-ראש, אני ממש מרגיש חלק מהקואליציה עכשיו.
חיים כץ: בנושאים האלה אתה תהיה חלק מהקואליציה.
אורלי פרומן: בנושאים האלו.
משה אבוטבול: חיים, אני רוצה לאחל לך הצלחה.
משה אבוטבול: יש לי ועדת קורונה, מחכים שם.
חיים כץ: עוד שנייה אחת.
חיים כץ: דבר אחד.
חיים כץ: כל אחד יוכל להביע את דעתו.
חיים כץ: אני לא יודע, אתם עבדתם בוועדות אחרות.
חיים כץ: אף אחד לא יתפרץ לדברים של השני.
חיים כץ: כל אחד יכול להגיד פה מה שהוא רוצה.
חיים כץ: לא תהיה פה סתימת פיות.
חיים כץ: כל אחד יגיד מה שהוא רוצה, גם אם אף אחד בחדר לא רוצה לשמוע.
חיים כץ: כולם ישמעו.
חיים כץ: יביע את דעתו.
חיים כץ: ילחם על דעותיו ויעשה כפי שהוא חושב שצריך להיות.
חיים כץ: ככה זה יהיה.
חיים כץ: אני אשמור על כל אחת ואחד, לא מעניין מאיזו מפלגה הוא.
משה אבוטבול: אז הינה, אני רוצה לאחל לך הצלחה ושתצליח בתפקיד.
משה אבוטבול: "מי אדוני?".
חיים כץ: תציג את עצמך לפרוטוקול, משה.
משה אבוטבול: "מי אדוני?
משה אבוטבול: " כששלחת לי כסף ממשרד הרווחה לא שאלת מי זה.
חיים כץ: משה, משה.
משה אבוטבול: כן, כן.
משה אבוטבול: משה אבוטבול.
משה אבוטבול: חבר הכנסת מטעם ש"ס.
חיים כץ: פה יושב בן אדם, רושם פרוטוקול.
משה אבוטבול: הוא רושם.
חיים כץ: הוא לא יודע איך אתה מציג את עצמך.
משה אבוטבול: אז הינה, תרשום: משה אבוטבול.
משה אבוטבול: אמסגנלהו (אמהרית: אני מודה לך).
: חיים, אפשר מילה אחת?
חיים כץ: משה, הבנת?
חיים כץ: כל פעם יש רושם פרוטוקול, שידע.
משה אבוטבול: פעם, פעמיים הוא ידע.
חיים כץ: לא, הם מתחלפים.
משה אבוטבול: אה, מתחליפים.
משה אבוטבול: שיהיה בהצלחה, מותק.
משה אבוטבול: אמסגנלהו.
: ברשות היושב-ראש, יש לנו הצבעה.
: חיים, יש לי הצבעה כיושב-ראש ועדת החוקה ב-11:15 בדיוק.
חיים כץ: דבר לפרוטוקול: שם, תפקיד.
: אז אם ירשו לי חבריי - - -
אוסאמה סעדי: אתה, ואני אחריך.
: אתה אחריי, כי אתה צריך לבוא להצביע נגדי, כמובן.
אוסאמה סעדי: כן, בגלל זה.
: אני לא יודע, למי שלא שם לב, אתה לקחת את דברי הברכה שכל אחד אומר בהתרגשות וכו' והפכת את זה לישיבת עבודה עם היושב-ראש.
: העברת לו כבר את כל המסרים.
: תאמין לי, אף אחד לא יגע לך בשום דבר שהוא שלך.
: המסר עבר.
: אבל אני רוצה לומר דבר אחד.